stanford-oval/wikipedia huggingface dataset:
Five Points

Yhdysvaltalaisen taiteilija George Catlinin vuonna 1827 maalaama näkymä Manhattanin Five Pointsissa sijaitsevasta Paradise Square -aukiosta.
Five Points oli pahamaineinen slummi Lower Manhattanilla, New Yorkissa.
Historia

Five Pointsin alueella tapahtui useita verisiä mellakoita 1800-luvulla, kuten mellakka orjuuden lakkauttamislakia vastaan 9. heinäkuuta 1834, Dead Rabbits -mellakka 4.–5. heinäkuuta 1857 ja New Yorkin kutsuntamellakat 13.–16. heinäkuuta 1863.
Sairauksien tyyssija

Five Points oli infektiosairauksien riivaama surkean puhtaustilanteen, asumisahtauden ja terveyshuollon puutteen vuoksi. Tartuntataudit kuten kolera, keltakuume, pilkkukuume ja tuberkuloosi olivat erittäin yleisiä New Yorkin hollantilaiskaudella. Five Pointsista levisi koko New Yorkin alueelle paha koleraepidemia kesäkuussa 1832, vastaava epidemia uusiutui vuosina 1849 ja 1866.
Elokuvat

Gangs of New York (2002) on historiallinen elokuva, joka sijoittuu 1800-luvun puolivälin New Yorkin Five Pointsin alueelle. Elokuvan on ohjannut Martin Scorsese ja käsikirjoittanut Jay Cocks, Steven Zaillian ja Kenneth Lonergan, ja se on saanut inspiraationsa Herbert Asburyn tietokirjasta The Gangs of New York (1928). Se tehtiin Cinecittàssa, Roomassa. Elokuvan levittäjä oli Miramax Films. The Gangs of New York -elokuva sai kymmenen Oscar-ehdokkuutta, mukaan lukien paras elokuva.
Elokuva alkaa vuonna 1846 ja hyppää nopeasti vuoteen 1863. New Yorkissa aikakauden kaksi pääkysymystä olivat huomattavasti lisääntynyt irlantilaisten maahanmuutto kaupunkiin ja vuonna 1863, sisällissodan aikana julkaistu Emancipation Proclamation -julistus, joka vapautti etelävaltioiden orjat, ja jota New Yorkin valkoiset työläiset paljolti vastustivat, koska pelkäsivät vapautettujen orjien vievän heidän työnsä. Tarina seuraa jengijohtaja William ”the Butcher” Cuttingia (Daniel Day-Lewis), jonka hahmo perustuu historialliseen William Pooleen, roolissaan rikospomoina ja poliittisena kukinkaantekijänä ”Boss” Tweedin (Jim Broadbent) johdolla. Elokuva huipentuu väkivaltaiseen vastakkainasetteluun toisella puolella Cutting ja hänen väkijoukonsa, vastassaan päähenkilö Amsterdam Vallon (Leonardo DiCaprio) ja hänen maahanmuuttajaliittolaisensa, minkä elokuva asettaa tapahtumaan samanaikaisesti New Yorkin vuoden 1863 mellakoiden kanssa.
Paradise Square -aukio
Five Pointsin ruutukaava
Fantasticks

| Fantasticks> The Fantasticks |
| --- | --- |
 Terence Guillermo Bellomyn roolissa 2012.
Kirjoittaja:  Tom Jones, säveltäjä Harvey Schmidt
Alkuperäiskieli:  englanti
Tyylilaji:  musikaali
Kantaesitys:  1960
Kantaesityspaikka:  off-Broadway
Henkilöt
Henkilöt:  El Gallo, kertoja/bandiitti)  Matt, poika  Luisa, tyttö  Hucklebee, pojan isä  Bellomy, tytön isä  Henry, vanha näyttelijä  Mortimer  Mykkä
Fantasticks (The Fantasticks) on yhdysvaltalainen musikaali, jonka tekstin on kirjoittanut ja laulut sanoittanut Tom Jones ja säveltänyt Harvey Schmidt. Musikaalin alkuperäinen off-Broadway-tuotanto kantaesitettiin 1960, pysyi ohjelmistossa 42 vuotta vuoteen 2002 saakka ja sai 17 162 esitystä, mikä tekee siitä maailman pisimpään esitetyn musikaaliproduktion. New Yorkin lisäksi musikaalia on esitetty yli 80 maassa.
Ranskalaisen näytelmäkirjailijan Edmond Rostandin näytelmään Haaveksijat (Les romanesques) perustuva musikaali kertoo nuoresta rakkaudesta, viattomuudesta ja viisaudesta. Tarinassa kaksi isää teeskentelevät olevansa riidoissa saadakseen perillisensä, pojan ja tytön, rakastumaan toisiinsa. Helsingin Kaupunginteatterille musikaalin vuonna 2003 ohjannut Neil Hardwick kuvaa sitä musikaaliksi, jossa yhdistyvät pienimuotoinen ja henkilökohtainen sekä toisaalta 1960-luvun raikas optimistisuus ja viattomuus.
Musikaalin tunnetuin sävelmä on ikivihreäksi muodostunut ”Try to Remember”, suomeksi ”Muistatko syyskuun”.
Musikaalin varhainen versio oli New Mexicon yliopistossa tuotettu näytelmä Joy Comes to Deadhorse, jossa päähenkilö oli puoliksi intiaani ja tarina sijoitettu Yhdysvaltain ”villiin länteen”. Tästä versiosta ei uudelleenkirjoitusprosessin jälkeen jäänyt jäljelle juuri muuta kuin perusidea ja muutama laulu. Tom Jonesin mukaan nimen Fantasticks keksi jo George Fleming vuoden 1900 sovitukselleen Rostandin Haaveksijoista, jonka englanninkielinen nimi on The Romantics. Harley Granville-Barkerin kirja On Dramatic Method, Thornton Wilderin näytelmä Meidän kaupunkimme ja Leonard Bernsteinin Candide olivat muita teoksen syntyä innoittaneita lähteitä. Säveltäjä Harvey Schmidt on kertonut laulun ”Try to Remember” syntyneen nopeasti turhauttavan iltapäivän päätteeksi, hänen yritettyään tuloksetta edetä muiden sävellystensä kanssa.
Suomessa Fantasticks-musikaalin tuottivat ensimmäisenä Wasa Teater vuonna 1961 ja Lilla Teatern seuraavana vuonna. Esko Elstelän suomennos kantaesitettiin Tampereen Teatterissa 1963. Kuusikymmenluvun mittaan musikaali tuotettiin vielä Kemin, Helsingin ja Oulun kaupunginteattereissa, 1970-luvulla Raumalla, Turussa, Seinäjoella (nimellä Muistatko syyskuun), Hämeenlinnassa ja Savonlinnassa. Vuosina 1981 ja 2002 Fantasticks nähtiin Kotkan kaupunginteatterissa ja 2003 uudelleen Helsingin Kaupunginteatterissa. Vuonna 2012 se tuotettiin Teatteri Imatrassa.
Aiheesta muualla

Kuvia tai muita tiedostoja aiheesta Fantasticks Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Fantasticks
Käännös suomeksi
Filianna

Filianna (entinen Lahden Nais-Laulajat) on 24.4.1923 Lahdessa perustettu naiskuoro. Kuoron perustaja ja sittemmin 33 vuotta kuoron johtajana toiminut ekonomi Anna Mäkelä, on toiminut lisäksi puheenjohtajana myös Naiskuoroliitossa, Suomen Yrittäjänaisissa, sekä Lahden Liikenaisissa. Kuoron nykyisenä taiteellisena johtajana on toiminut vuodesta 2015 musiikin maisteri Sabrina Ljungberg. Kuoro juhlii 100-vuotista taivaltaan lauantaina 29.4.2023 Lahden Sibeliustalolla, HEHKU – Filianna 100 -konsertilla.
Eternal Storm

| Eternal Storm> Tiedot |
| --- | --- |
Toiminnassa:  2009–
Levy-yhtiö:  Transcending Obscurity Records  
Infobox OKNimi-testi OK: 
Eternal Storm on espanjalainen vuonna 2009 perustettu metallimusiikin yhtye.
Diskografia > Studioalbumit

Come the Tide (2019)
A Giant Bound to Fall (2024)
Diskografia > EP-levyt

From The Ashes (2013)
Aiheesta muualla

Eternal Storm Encyclopaedia Metallumissa (englanniksi)
Eternal Storm Discogsissa. (englanniksi)
Fili (täsmennyssivu)

Fili voi tarkoittaa ainakin seuraavia:
FILI, suomalainen kirjallisuuden asiantuntija- ja vientiorganisaatio
Fíli, kääpiö J. R. R. Tolkienin luomassa kuvitteellisessa Keski-Maassa
Filidh (fili), runoilijaryhmä muinaisessa Irlannissa
Fili (ven. Фили), Moskovan metron asema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fili”, voi hakea sivunnimihaulla, laajalla sivunnimihaulla tai tekstihaulla.
FS Fulmar (P740)

| Fulmar |
| --- | --- |

Aluksen vaiheet
Rakentaja:  SOCARENAM, Boulogne-sur-Mer
Laskettu vesille:  1991 Jonathan
Palveluskäyttöön:  28. lokakuuta 1997
Tekniset tiedot
Uppouma:  550 t
Pituus:  39,8 m
Leveys:  8,5 m
Syväys:  4,7 m
Koneteho:  1 x Stork-Wärtsilä 8 FDH 240G -dieselmoottori, 1 200 hv
Nopeus:  12 solmua
Miehistöä:  11, joista 1 upseeri
Aseistus
Aseistus:  2 x ANF1
Fulmar (runkonumero P740) on Ranskan laivaston vartiolaiva.
Hankinta

Lokakuussa 1996 Ranskan merivoimat lunasti Boulognessa SOCARENAMin vuonna 1991 valmistaman Jonathanin, jonka LNI ja DCN Lorient muuttivat lokakuusta 1996 kesäkuuhun 1997 vartiolaivaksi. Se otettiin palvelukseen 28. lokakuuta 1997.
Palvelus

Alus oli 2014 Saint-Pierre ja Miquelonille.
Fontanan metroasema

Fontana on Barcelonan metron linjan 3 asema. Se sijaitsee Gràcian alueella Carrer Gran de Gràcian ja Carrer d'Astúriesin risteyksen alla. Asema avattiin vuonna 1924 osana Barcelonan ensimmäistä metrolinjaa. Osa asemasta on säilytetty alkuperäisessä ulkoasussaan. Se on myös yksi metrojärjestelmän ainoista asemista, jonka lippuhalli sijaitsee erillisessä maanpäällisessä rakennuksessa.
Aiheesta muualla

Fontanan asema Trens de Catalunya -sivustolla (katalaaniksi)
Family and Civilization

Family and Civilization on yhdysvaltalaisen sosiologin Carle C. Zimmermanin teos sukujen merkityksestä sivilisaatioiden nousussa ja tuhoutumisessa. Teos julkaistiin vuonna 1947. Teoksessa Zimmerman tarkastelee perherakenteita heimoista ja klaaneista ydinperheeseen. Zimmerman pohtii teoksessa eri perhemallien soveltuvuutta lasten hankkimiseen ja kasvattamiseen. Teoksessa Zimmerman käy läpi Antiikin Kreikan, Rooman valtakunnan, keskiajan Euroopan ja sen ajan modernin Euroopan perheitä.
Zimmermanin kolme familismin tyyppiä

Zimmerman kutsuu familismiksi (familism) sukua sosiaalisena ja henkilökohtaisena instituutiona.
Zimmerman erottaa kolme eri familismin tyyppiä: trustee-familismi (trustee familism), domestinen familismi (domestic familism) ja atomistinen familismi (atomistic familism). Trustee-familismi liittyy valtioita edeltävään heimoyhteiskuntaan, mutta se muodosti myös Antiikin Kreikan kehityksen pohjan. Antiikin Kreikassa familismi kehittyi valtion kasvun myötä domestiseen familismiin ja lopulta atomistiseen familismiin. Atomistisen familismin vaihe kulminoitui Kreikan valtion hajoamiseen ja sen valloittivat väestöt joilla oli vakaammat ja vahvemmat familismin tyypit. Zimmerman osoittaa että tämä kuvio toistui Rooman valtakunnassa ja keskiajan Euroopassa. Zimmerman osoittaa teoksessa eri familismin tyyppien läheiset ja kausaaliset vaikutukset sivilisaatioiden nousuun ja tuhoon.
Prosessi siirtymistä familismin eri tyyppien välillä

Zimmermanin mukaan trustee-familismi ja atomistinen familismi eivät voi olla olemassa samassa yhteiskunnassa samaan aikaan, sillä he jotka harjoittavat atomistista familismia tulevat trustee-familismin syömiksi. Domestinen familismi voi olla olemassa valtion auktoriteetin alaisuudessa. Zimmermanin mukaan sivilisaatio ei kykene säilyttämään domestista familismia pitkään, sillä valtio kasvaa kooltaan ja lainsäädännön auktoriteetiltaan viemään suvun vastuut, ja suku välttämättä pienenee merkitykseltään, kunnes enää vain löyhä kokoelma yksilöllisiä haluja on jäljellä. Zimmermanin mukaan kyse ei ole siitä tapahtuuko tämä prosessi, vaan se on vain ajan kysymys.
Zimmermanin mukaan kun sivilisaatio kasvaa voimakkaaksi ja kokee dekadenssin, suku alkaa hajota. Kun suku hajoaa, yhteiskunnat joilla on vahvempi familismin tyyppi (yleensä trustee-tyyppiä) valloittavat ja korvaavat atomistiset ihmiset, jotka eivät kykene tai ovat haluttomia puolustamaan elämäntapaansa. Zimmermanin mukaan kuvio on historiassa toistuva, ja atomistisesta familismista yleensä palataan trustee-familismiin.
Atomismi tienä sivilisaation auringonlaskuun

Zimmermanin mukaan atomistisella aikakaudella suku vaikuttaa epämerkittävältä ja koko kulttuuri saa individualistisen värityksen.
Teos ennusti länsimaissa myöhemmin koetun perheiden rikkoontumisen, joka liittyy Zimmermanin tunnistamaan atomismiin. Atomismi tarkoittaa Zimmermanin mukaan sitä että "atomistinen ihminen on yhteiskunnan ainoa yksikkö". Zimmermanin mukaan myös Antiikin Kreikassa ja Rooman valtakunnassa koettiin atomismin vaiheet. Zimmermanin mukaan atomistisesta rappiosta kertoo kasvanut irstailu. Myöhäisessä Rooman valtakunnassa koettiin sukupuolitautien dramaattinen nousu ja siihen vertautuva ongelma koettiin renessanssin aikakaudella, jolloin uudet sukupuolitaudit yleistyivät ja kasvavalle hedonistiselle luokalle maahantuotiin ja keksittiin uusia seksitapoja.
Atomistiseen familismiin siirtyneisyyden indikaattorit

Zimmermanin analyysin mukaan sivilisaatioiden auringonlaskusta kertovat seuraavat tekijät, jotka toimivat indikaattoreina atomistiseen familismiin siirtyneisyydestä:
avioerot ilman perusteita
lapsimäärän pienentyminen ja kasvanut epäkunnioitus vanhempia ja vanhemmuutta kohtaan
avioseremonian todellisen merkityksen poistuminen
pessimististen tarinoiden yleistyminen varhaisista sankareista
teoriat (miesten ja naisten) tasa-arvoisista avioliitoista ja avioliittoa löyhempien liittojen tarjoaminen ratkaisuna
vanhempien ihmisten kieltäytyminen noudattamasta perinteitä, kun muut ihmiset hylkäävät perinteet (Kreikassa ja Roomassa naiset kieltäytyivät pysymästä kotona ja hankkia lapsia)
perhevastaisuuden lisääntyminen kaupunkiväestön ja pseudoälymystön keskuudessa
avioliiton ulkopuolisen seksin esteiden väistyminen
nuorten kapina vanhempia vastaan, joka tekee vanhemmuudesta vaikeampaa
nuorisorikollisuuden nopea kasvu
yleinen kaikenlaisten seksuaaliperversioiden hyväksyntä.
FMA I.A.e 33 Pulqui II

| FMA IAe 33 Pulqui II |
| --- | --- |

Tyyppi:  Hävittäjä
Valmistaja:  Fábrica Militar de Aviones (FMA)
Suunnittelija:  Kurt Tank
Ensilento:  27. heinäkuuta 1950
Poistettu käytöstä:  1960
Tila:  Ei käytössä
Pääkäyttäjät:  Argentiinan ilmavoimat
Valmistusmäärä:  5 
Kehitetty mallista:  Focke-Wulf Ta 183 FMA I.Ae. 27 Pulqui I
FMA IAe 33 Pulqui II oli argentiinalainen yksimoottorinen yksipaikkainen suihkuhävittäjä. Koneen suunnitteli Saksasta toisen maailmansodan jälkeen Argentiinaan muuttanut Kurt Tank, joka oli jo sodan loppupuolella suunnitellut Focke-Wulf Ta 183 -hävittäjää Saksan Luftwaffelle.
Nykyään koneen alkuperäistä prototyyppiä säilytetään Argentiinan kansallisessa ilmailumuseossa.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:FMA IAe 33 Pulqui II
Family Meeting

| Family Meeting |
| --- | --- |
 DVD-videon kansikuva.
Ohjaaja:  Heikki Kossi
Käsikirjoittaja:  Heikki Kossi
Tuottaja:  Robban Hagnäs  Heikki Kossi
Kuvaaja:  Heikki Färm
Leikkaaja:  Tuuli Kuittinen
Lavastaja:  Kalle Nurminen
Pääosat:  Wentus Blues Band Tore Berglund Eric Bibb Omar Dykes Eddie Kirkland Lazy Lester Louisiana Red Mick Taylor Barrence Whitfield Kim Wilson Clas Yngström Sven Zetterberg
Valmistustiedot
Valmistusmaa:  Suomi
Tuotantoyhtiö:  Mokul Filmi Oy
Ensi-ilta:   2. marraskuuta 2007
Kesto:  84 min
Alkuperäiskieli:  ruotsi englanti
Aiheesta muualla
IMDb
Elonet
AllMovie
Infobox OKNimi-testi OK: 
Family Meeting on kokkolalaisen Wentus Blues Bandin 20-vuotispäivien kunniaksi tehty musiikkidokumenttielokuva, jonka on käsikirjoittanut ja ohjannut Heikki Kossi. Elokuvasta on julkaistu DVD-video vuonna 2007 ja musiikkiäänitteen on julkaissut Bluelight Records.
Wentus Blues Bandin 20-vuotisjuhlakonsertti järjestettiin 16. syyskuuta 2006 Helsingin Aleksanterin teatterissa. Konsertissa mukana on useita yhtyeen yhteistyökumppaneita vuosien varrelta. Yhdysvalloista ovat mukana vanhemman polven bluesmuusikot Lazy Lester, Eddie Kirkland, Louisiana Red, heidän oppipoikansa Kim Wilson ja Omar Dykes sekä nuorimmaisena Barrence Whitfield. Englannista on saapunut Mick Taylor. Ruotsalaista bluesosaamista edustavat Sven Zetterberg, Clas Yngström sekä Tore Berglund. Lisäksi elokuvan alussa tavataan nuoremman polven blueslaulaja ja kitaristi Eric Bibb, joka oli jälleen saapunut Suomeen konsertoimaan WBB:n kanssa. Bibb ei esiinny itse juhlakonsertissa, vaan ainoastaan WBB:n treenikämpällä. Lisäksi hänet nähdään YLE Radio Keski-Pohjanmaan studiossa, jossa häntä haastattelee Ismo Vähäsarja.
Elokuvan alaotsikkona on "Play what you feel, feel what you play", joka on elokuvassa Lazy Lesterin aforistinen kommentti.
Wentus Blues Band

Mikael Axelqvist – rummut
Pekka Gröhn – kosketinsoittimet, taustalaulu
Robban Hagnäs – basso, taustalaulu
Juho Kinaret – laulu, lyomäsoittimet
Niko Riippa – kitara
Kim Vikman – kitara
Tuotantotietoja

Valmistusvuosi: 2007
Valmistaja: Mokul Filmi Oy, www.mokulfilmi.com
Kesto: 1h 24 min.
Käsikirjoitus ja ohjaus: Heikki Kossi
Kuvaus: Heikki Färm, F.S.C.
Leikkaus: Tuuli Kuittinen
Lavastus: Kalle Nurminen
Valaisu: Ilkka Paloniemi
Elokuvamusiikki: Hannu Pikkarainen
Ääni: Heikki Kossi
Kuvauspäällikkö: Tiina Niiranen
Dokumentaarinen kuvaus: Heikki Färm, F.S.C., Marita Hällfors
Konserttikuvaus: Olli Varja, Peter Flinkenberg, F.S.C., Timo Heinänen, F.S.C., Tahvo Hirvonen, F.S.C., Tuomo Hutri, F.S.C.
Tuottajat: Robban Hagnäs & Heikki Kossi
Elokuvan musiikki

Seuraavassa on lueteltu elokuvassa kuullut musiikkikappaleet, niiden tekijät, oikeudenhaltijat sekä esittäjät:
Moonshine (Juho Kinaret – Niko Riippa – Robert Hagnäs)
I Heard the Angels Singing (Gary Davis)
Annie-Lee (Juho Kinaret – Niko Riippa – Robert Hagnäs)
Lonesome Fugitive (Liz Anderson – Casey Anderson)
Backroom Delta (Iverson Minter – Niko Riippa – Juho Kinaret – Robert Hagnäs)
Born on the Bayou (John Fogerty)
She's Doing the Boogaloo (Sven Zetterberg)
Raining in My Heart (James Moore & Jerry West)
Down the Line (Juho Kinaret – Niko Riippa – Robert Hagnäs)
Brand New Mojo Hand (Lee Baker Jr)
I Got to Go (Walter Jacobs)
Angel Blues (Kent Dykes)
Blind Willie McTell (Bob Dylan)
Ride on Red (Iverson Minter)
Hold That Note (Clas Yngström)
Since I Been Loving You (Oliver Sain)
Pick Up the Pieces (Eddie Kirkland)
You Gonna Make Me Cry (Deadric Malone)
It Hurts Me Too (Marshall Sehorn / Elmore James)
Stop Twistin My Arm (David Sholl)
Biscuit Roller (Juho Kinaret – Niko Riippa – Robert Hagnäs)
Arvioita

"Eräs kaikkien aikojen parhaista musiikkidokumenteista." – Esa Kuloniemi, Radio Suomilähde tarkemmin?
"Family Meeting on elokuva, jossa on ainekset levitä musiikkia laajemmalle." – Kalle Kirstilä, Kauppalehtilähde tarkemmin?
"Family Meeting on aseista riisuva musikaalinen veljesjuhla!" – Hans Sundström, Hufvudstadsbladetlähde tarkemmin?
"Elokuvan konserttiosuudet ovat ehkä hienointa musiikkielokuvaa, mitä Suomessa on tähän mennessä tehty." – Ilkka Mattila, Helsingin Sanomatlähde tarkemmin?
"Family Meeting kuuluu musiikkielokuvien kansalliseen aateliin." –  Jussi Niemi, Aamulehtilähde tarkemmin?
"Kaikkien aikojen paras kotimainen musiikkielokuva, jossa kaiken lisäksi on sydäntä mukana." – J.L. Savolainen, Smackthejack.netlähde tarkemmin?
FC Kemi

FC Kemi on Kemissä toimiva jalkapallo- ja futsalseura. Se perustettiin vuonna 1920 Karjalahden kaupunginosassa nimellä Karjalahden Ihme ja vuosina 1988-2011 seura tunnettiin nimellä FC-88. Nykyään FC Kemi tunnetaan futsalin edustusjoukkueestaan, joka pelaa miesten Futsal-liigassa.
Historia

Jalkapallossa miesten tasolla ensimmäinen virallinen ottelu pelattiin 14. joulukuuta 1971. Omaksi seurakseen jalkapallojaosto erkaantui vuonna 1988. Kaudella 2012 FC-88:n edustusjoukkue pelasi Kolmosta, ja parhaimmillaan joukkue pelasi Kakkosessa kaudella 2001. Seuran kasvatteja ovat muun muassa Keijo Huusko, Juha Pasoja, Anssi Jaakkola ja Jaakko Isteri.
Aiheesta muualla

FC Kemin kotisivut
FS Frondeur (1929)

| Frondeur |
| --- | --- |

Aluksen vaiheet
Rakentaja:  Chantiers Navals Français, Caen
Kölinlasku:  9. marraskuuta 1927
Laskettu vesille:  29. kesäkuuta 1929
Palveluskäyttöön:  28. lokakuuta 1931
Poistui palveluskäytöstä:  upotettu 8. marraskuuta 1942
Tekniset tiedot
Uppouma:  1 378 t (standardi) 2 000 t (kuormattu)
Pituus:  107,2 m (kokonaispituus)
Leveys:  9,84 m
Syväys:  4,3 m
Koneteho:  34 000 shp
Nopeus:  33 solmua
Miehistöä:  138
Aseistus
Aseistus:  4 x 127 mm Mle 1924 -tykkiä 2 x 37 mm ilmatorjuntatykkiä 2 x Hotchkiss 13,2 mm Mle 1929 6 x 550 mm torpedoputkea
FS Frondeur oli Ranskan laivaston Adroit-luokan hävittäjä toisessa maailmansodassa.
Valmistus

Alus tilattiin Caenista Chantiers Navals Français'lta, missä köli laskettiin 9. marraskuuta 1927. Alus laskettiin vesille 29. kesäkuuta 1929 ja otettiin palvelukseen 28. lokakuuta 1934.
Palvelus

Alus vaurioitui toukokuussa 1940 Saksan ilmavoimien pommituksessa  evakuoidessaan maavoimien yksiköitä Boulognesta. Ranskan antauduttua alus siirtyi Pohjois-Afrikkaan jääden Vichyn Ranskan laivastoon. Yhdysvaltain laivasto upotti 8. marraskuuta 1942 aluksen Casablancassa operaatio Torchissa.
FS Germinal (F735)

| Germinal |
| --- | --- |
 Germinal

Aluksen vaiheet
Rakentaja:  Chantiers de l'Atlantique
Kölinlasku:  17. elokuuta 1992
Laskettu vesille:  14. maaliskuuta 1993
Palveluskäyttöön:  17. toukokuuta 1994
Tekniset tiedot
Uppouma:  2 600 t (standardi) 2 950 t (kuormattu)
Pituus:  93,50 m
Leveys:  14 m
Syväys:  4,40 m
Koneteho:  4 x SEMT Pielstick 6PA6 L280 -dieselmoottoria, 8 680 hv (6 470 kW
Nopeus:  20 solmua
Miehistöä:  11 upseeria 36 aliupseeria 42 miehistönjäsentä
Aseistus
Aseistus:  1 x 100 mm CADAM -tykki 2 x 20 mm modèle F2 2 x Exocet MM38 1 x helikopteri
Germinal (runkonumero F735) on Ranskan laivaston 1994 palvelukseen otettu Floréal-luokan fregatti.
Valmistus

Alus tilattiin 1989 Chantiers de l'Atlantiquelta, missä köli laskettiin 17. elokuuta 1992. Se laskettiin vesille 14. maaliskuuta 1993 ja otettiin palvelukseen 17. toukokuuta 1994.
Palvelus

Alus oli 2014 palveluksessa kotisatamanaan Fort-de-France Martiniquella.
Eurogrand

| Eurogrand |
| --- | --- |
Yritysmuoto:  pörssiyhtiö
Osake:  LSE: TTR
Perustettu:  2006
Kotipaikka:  WHC 6/1 Waterport Place, Gibraltar
Tuotteet:  nettikasino
Kotisivu:  www.eurogrand.com/fi
Infobox OKVirheellinen NIMI-arvo: 
EuroGrand on Gibraltarilla lisensioitu nettikasinoyritys ja William Hillin tytäryhtiö.
Kasino tarjoaa satoja animoituja kasinopelejä, kuten blackjack, ruletti, videopokeri, hedelmäpelit ja internetin raaputusarvat. Lisäksi tarjolla on live-kasino, jossa käyttäjät voivat suoratoistovideon kautta pelata kasinopöydässä, jossa on oikea, ammattimainen kasinojakaja. Sivustolla on myös mobiililaitteille tarkoitettu alusta, joten käyttäjät voivat pelata kasinopelejä mobiililaitteilla.
Käyttäjät voivat pelata monella eri valuutalla. EuroGrand-sivusto on saatavilla 12 eri kielellä, joita ovat muun muassa englanti, espanja, ranska, suomi ja saksa.
EuroGrandin valikoimassa olevat kasinopelit on kehitellyt ja niitä ylläpitää Playtech Software Limited, joka on Lontoon pörssiin listautunut yritys. Se tarjoaa lisäksi iOS- ja Android-mobiilisovelluksen.
EuroGrand on sitoutunut siihen, että riippumattomat, johtavat kirjanpitoyritykset tarkistavat säännöllisesti sen toiminnan. Näin varmistetaan, että sen sivuston satunnaisnumerogeneraattori toimii puolueettomasti.
Aiheesta muualla

Virallinen sivusto (Arkistoitu – Internet Archive)
Eurogamer

| Eurogamer |
| --- | --- |

Verkkosivusto:  www.eurogamer.net
Kaupallinen:  Kyllä
Tyyppi:  Videopelisivusto
Omistaja:  Gamer Network
Avattu:  3. Syyskuuta 1999
Nykyinen tila:  Aktiivinen
Eurogamer on verkkosivusto, joka julkaisee videopeleihin liittyviä uutisia, arvosteluita ja haastatteluita. Osa sivuston muokkaajista on Yhdistyneessä kuningaskunnassa julkaistavien pelilehtien (PC Gamer, Games TM ja Edge) toimittajia. Eurogamerin alasivustoihin kuuluvat pelitrailereita ja -uutisointia esittävä Eurogamer TV ja pelaajayhteisön käytettäväksi tarkoitettu Eurogamers. Vuosina 2006–2008 perustettiin sivuston saksan-, ranskan- ja portugalinkieliset versiot.
Eurogamerin toimittajat arvostelevat pääosin PAL-alueilla markkinoituja pelejä. Sivusto on kuitenkin laatinut arvosteluita myös japanilaisista ja pohjoisamerikkalaisista julkaisuista. Pelien arvosanat annetaan väliltä 0–10.
Aiheesta muualla

Eurogamer.net (englanniksi)
Twitter
Facebook
Youtube